Fotbalistul Alexandru Creţu s-a căsătorit în prima zi de relaxare a restricțiilor. Unde a avut loc cununia civilă.
Fotbalistul Alexandru Creţu s-a căsătorit, sâmbătă, la Paşcani. Cununia civilă a avut loc în prima zi de relaxare a restricţiilor. Mirii şi invitaţii nu au mai fost nevoiţi să poarte mască de protecţie. Alexandru Creţu joacă în Slovenia, la Maribor. Fotbalistul de 29 de ani are şi cinci meciuri la echipa naţională.
Data de 15 mai 2021 a fost o zi de neuitat pentru internaţionalul român Alexandru Creţu. Fotbalistul în vărstă de 29 de ani şi jumătatea lui, Adelina, au avut cununia civilă în prima zi, după multe luni, în care restricţiile din România au fost relaxate. Astfel că invitaţii au putut să renunţe la masca de protecţie, iar mirele şi-a sărutat mireasa în voie.Evenimentul a avut loc la Pașcani, orașul natal al jucătorului cu cinci prezenţe la echipa naţională. Desigur, emoțiile nu au lipsit:"Creţu Alexandru, de bunăvoie şi nesilit de nimeni, iei în căsătorie pe cetăţeana Nastasia Adelina?", l-a întrebat ofițerul de stare civilă."Da!", a spus, fără să ezite, fotbalistul.